Mer händ ois in Sydney no überleit, ob mer ächt no det söttet tankä, will dä Diesel vilicht billiger isch. Aber dänn hämmers druff a cho lah und uf e härzigi Tankstell uf em Freeway ghofft. Wo dänn s Benzin langsam knäpper worde isch und immer no  kein Dieselschuppe cho isch, simmer bi dä nächschte "Ortschaft" ab dä Autobahn. Die agschriebni Tankstell isch aber en Fake gsi, die händ nämli gar kei Benzin/Diesel gha (weiss nöd, ob die eifach wänd Touris verarsche). Mer sind dänn nach ziemli viel Kilometer irgendwänn wieder uf em Freeway glandet. Und womer s "Mäc"-Zeiche gseh händ, hämmer gwüsst, dass mer grettet sind. Bi jedere Tankstell häts nämli au en Mäc...